2019 ਕ੍ਰਿਕਟ ਵਿਸ਼ਵ ਕੱਪ

**2019 ਆਈ.ਸੀ.ਸੀ. ਕ੍ਰਿਕਟ ਵਿਸ਼ਵ ਕੱਪ** ਕ੍ਰਿਕਟ ਵਿਸ਼ਵ ਕੱਪ ਦਾ 12ਵਾਂ ਭਾਗ ਸੀ ਜਿਹੜਾ ਕਿ ਇੰਗਲੈਂਡ ਅਤੇ ਵੇਲਜ਼ ਵਿੱਚ 30 ਮਈ ਤੋਂ 14 ਜੁਲਾਈ 2019 ਤੱਕ ਕਰਵਾਇਆ ਗਿਆ। ਫ਼ਾਈਨਲ ਮੈਚ 14 ਜੁਲਾਈ 2019 ਨੂੰ ਲੌਰਡਸ ਵਿਖੇ ਖੇਡਿਆ ਗਿਆ ਜਿਸ ਵਿੱਚ ਇੰਗਲੈਂਡ ਨੇ ਨਿਊਜ਼ੀਲੈਂਡ ਨੂੰ ਮੈਚ ਅਤੇ ਸੂਪਰ ਓਵਰ ਟਾਈ ਹੋਣ ਕਰਕੇ ਵੱਧ ਬਾਊਂਡਰੀਆਂ ਦੀ ਗਿਣਤੀ ਕਾਰਨ ਹਰਾਇਆ ਅਤੇ ਪਹਿਲੀ ਵਾਰ ਕ੍ਰਿਕਟ ਵਿਸ਼ਵ ਕੱਪ ਆਪਣੇ ਨਾਂ ਕੀਤਾ।

ਇਸ ਵਿਸ਼ਵ ਕੱਪ ਦੀ ਮੇਜ਼ਬਾਨੀ ਦੇ ਅਧਿਕਾਰ 2006 ਵਿੱਚ ਦਿੱਤੇ ਗਏ ਸਨ, ਜਦੋਂ ਇੰਗਲੈਂਡ ਅਤੇ ਵੇਲਜ਼ ਨੇ 2015 ਵਿਸ਼ਵ ਕੱਪ ਦੀ ਮੇਜ਼ਬਾਨੀ ਤੋਂ ਆਪਣੇ ਨਾਮ ਵਾਪਿਸ ਲੈ ਲਏ ਸਨ ਜੋ ਕਿ ਆਸਟਰੇਲੀਆ ਅਤੇ ਨਿਊਜ਼ੀਲੈਂਡ ਵਿੱਚ ਕਰਵਾਇਆ ਗਿਆ ਸੀ। ਇਸ ਪ੍ਰਤਿਯੋਗਤਾ ਦਾ ਪਹਿਲਾ ਮੈਚ ਦ ਓਵਲ ਵਿੱਚ ਖੇਡਿਆ ਜਾਵੇਗਾ ਜਦਕਿ ਫ਼ਾਈਨਲ ਮੈਚ ਲੌਰਡਸ ਵਿੱਚ ਖੇਡਿਆ ਜਾਵੇਗਾ। ਇਹ ਪੰਜਵੀ ਵਾਰ ਹੈ ਜਦੋਂ ਕ੍ਰਿਕਟ ਵਿਸ਼ਵ ਕੱਪ ਇੰਗਲੈਂਡ ਅਤੇ ਵੇਲਜ਼ ਵਿੱਚ ਕਰਵਾਇਆ ਜਾਵੇਗਾ। ਇਸ ਤੋਂ ਪਹਿਲਾਂ 1975, 1979, 1983 ਅਤੇ 1999 ਦੇ ਵਿਸ਼ਵ ਕੱਪ ਇਨ੍ਹਾਂ ਦੇਸ਼ਾਂ ਵਿੱਚ ਕਰਵਾਏ ਗਏ ਸਨ। 
 
ਇਸ ਟੂਰਨਾਮੈਂਟ ਵਿੱਚ 10 ਟੀਮਾਂ ਨੇੈ ਭਾਗ ਲਿਆ ਅਤੇ ਸਾਰੀਆਂ ਟੀਮਾਂ ਦਾ ਮੁਕਾਬਲਾ ਇੱਕ-ਇੱਕ ਵਾਰ ਦੂਜੀ ਹਰੇਕ ਟੀਮ ਨਾਲ ਹੋਇਆ। ਅੰਕ-ਤਾਲਿਕਾ ਵਿੱਚ ਪਹਿਲੇ ਚਾਰ ਥਾਵਾਂ ਤੇ ਰਹਿਣ ਵਾਲੀਆਂ ਟੀਮਾਂ ਨੇ ਸੈਮੀਫਾਈਨਲ ਖੇਡੇ। 10 ਟੀਮਾਂ ਦੇ ਟੂਰਨਾਮੈਂਟ ਕਰਕੇ ਆਈ.ਸੀ.ਸੀ. ਕਾਫ਼ੀ ਆਲੋਚਨਾ ਦਾ ਸਾਹਮਣਾ ਕਰਨਾ ਪਿਆ ਸੀ ਕਿਉਂਕਿ ਇਸ ਵਿੱਚ ਸਹਾਇਕ ਟੀਮਾਂ ਦੀ ਕਮੀ ਹੈ। ਕਿਉਂਕਿ ਟੈਸਟ ਖੇਡਣ ਵਾਲੀਆਂ ਟੀਮਾਂ ਦੀ ਗਿਣਤੀ 2017 ਵਿੱਚ 10 ਤੋਂ ਵਧਾ ਕੇ 12 ਕਰ ਦਿੱਤੀ ਗਈ ਸੀ ਇਸ ਕਰਕੇ ਇਹ ਪਹਿਲਾ ਵਿਸ਼ਵ ਕੱਪ ਸੀ ਜਿਸ ਵਿੱਚ ਸਾਰੀਆਂ ਟੈਸਟ ਖੇਡਣ ਵਾਲੀਆਂ ਟੀਮਾਂ ਨੇ ਭਾਗ ਨਹੀਂ ਲਿਆ ਜਿਸ ਵਿੱਚ ਆਇਰਲੈਂਡ ਅਤੇ ਜ਼ਿੰਬਾਬਵੇ ਦੀਆਂ ਟੀਮਾਂ ਟੂਰਨਾਮੈਂਟ ਤੋਂ ਬਾਹਰ ਸਨ, ਕਿਉਂਕਿ ਉਹ 2018 ਵਿੱਚ ਕਰਵਾਏ ਗਏ ਕੁਆਲੀਫਾਈਂਗ ਮੁਕਾਬਲਿਆਂ ਵਿੱਚ ਹਾਰ ਗਈਆਂ ਸਨ। ਇਹ ਪਹਿਲਾ ਵਿਸ਼ਵ ਕੱਪ ਸੀ ਜਿਸ ਵਿੱਚ ਕੋਈ ਵੀ ਸਹਾਇਕ ਮੈਂਬਰ ਟੀਮ ਸ਼ਾਮਿਲ ਨਹੀਂ ਸੀ।

2019 ਵਿੱਚ ਹੋਏ ਪੁਲਵਾਮਾ ਹਮਲੇ ਦਾ ਕਾਰਨ ਕੁਝ ਸਾਬਕਾ ਭਾਰਤੀ ਖਿਡਾਰੀਆਂ ਅਤੇ ਬੀ.ਸੀ.ਸੀ.ਆਈ. ਨੇ ਪਾਕਿਸਤਾਨ ਵਿਰੁੱਧ ਆਪਣਾ ਗਰੁੱਪ ਮੈਚ ਖੇਡਣ ਤੋਂ ਬਾਈਕਾਟ ਕਰਨ ਬਾਰੇ ਕਿਹਾ ਸੀ ਅਤੇ ਇਹ ਚਾਹੁੰਦੇ ਸਨ ਕਿ ਪਾਕਿਸਤਾਨ ਨੂੰ ਟੂਰਨਾਮੈਂਟ ਵਿੱਚ ਖੇਡਣ ਦੀ ਮਨਾਹੀ ਹੋਣੀ ਚਾਹੀਦੀ ਹੈ। ਹਾਲਾਂਕਿ ਦੁਬਈ ਵਿੱਚ ਹੋਈ ਇੱਕ ਪ੍ਰੈਸ ਮਿਲਣੀ ਵਿੱਚ ਆਈ.ਸੀ.ਸੀ. ਨੇ ਬੀ.ਸੀ.ਸੀ.ਆਈ. ਦੇ ਬਿਆਨ ਨੂੰ ਰੱਦ ਕਰਦਿਆਂ ਕਿਹਾ ਕਿ 2019 ਵਿੱਚ ਹੋਈਆਂ ਭਾਰਤ-ਪਾਕਿਸਤਾਨ ਸਰਹੱਦੀ ਝੜਪਾਂ ਦੇ ਬਾਵਜੂਦ ਇਹ ਮੈਚ ਖੇਡਿਆ ਜਾਵੇਗਾ।

## ਯੋਗਤਾ
2019 ਕ੍ਰਿਕਟ ਵਿਸ਼ਵ ਕੱਪ ਵਿੱਚ 10 ਟੀਮਾਂ ਭਾਗ ਲੈਣਗੀਆਂ, ਅਤੇ ਇਨ੍ਹਾਂ ਦੀ ਗਿਣਤੀ 2011 ਅਤੇ 2015 ਦੇ ਵਿਸ਼ਵ ਕੱਪਾਂ ਵਿਚਲੀ ਗਿਣਤੀ 14 ਤੋਂ ਘਟਾ ਕੇ 10 ਕਰ ਦਿੱਤੀ ਗਈ ਸੀ। ਮੇਜ਼ਬਾਨ ਇੰਗਲੈਂਡ ਅਤੇ 20 ਸਤੰਬਰ 2017 ਦੀ ਆਈ.ਸੀ.ਸੀ. ਅੰਤਰਰਾਸ਼ਟਰੀ ਕ੍ਰਿਕਟ ਰੈਂਕਿੰਗ ਦੇ ਹਿਸਾਬ ਨਾਲ ਚੋਟੀ ਦੀਆਂ ਹੋਰ ਸੱਤ ਟੀਮਾਂ ਨੂੰ ਟੂਰਨਾਮੈਂਟ ਵਿੱਚ ਖੇਡਣ ਦੀ ਸਿੱਧੀ ਯੋਗਤਾ ਮਿਲ ਗਈ ਸੀ ਜਦਕਿ ਰਹਿੰਦੀਆਂ ਦੋ ਥਾਵਾਂ ਨੂੰ 2018 ਵਿੱਚ ਕਰਵਾਏ ਗਏ ਕੁਆਲੀਫਾਇਰ ਮੁਕਾਬਲਿਆਂ ਵਿੱਚ ਤੈਅ ਕੀਤਾ ਗਿਆ ਸੀ। ਇਨ੍ਹਾਂ ਕੁਆਲੀਫਾਇਰ ਮੁਕਾਬਲਿਆਂ ਵਿੱਚ 10 ਹੇਠਲੇ ਦਰਜੇ ਦੀਆਂ ਟੀਮਾਂ ਨੇ ਭਾਗ ਲਿਆ ਸੀ ਅਤੇ ਫਾਈਨਲ ਵਿੱਚ ਪਹੁੰਚੀਆਂ ਦੋ ਟੀਮਾਂ ਵੈਸਟਇੰਡੀਜ਼ ਅਤੇ ਅਫ਼ਗਾਨਿਸਤਾਨ ਨੂੰ ਇਸ ਵਿਸ਼ਵ ਕੱਪ ਵਿੱਚ ਖੇਡਣ ਦੀ ਜਗ੍ਹਾ ਮਿਲ ਗਈ ਸੀ। ਜਿੰਬਾਬਵੇ 1983 ਤੋਂ ਮਗਰੋਂ ਪਹਿਲੀ ਵਾਰ ਵਿਸ਼ਵ ਕੱਪ ਖੇਡਣ ਵਿੱਚ ਅਯੋਗ ਰਹੀ ਹੈ।

## ਮੈਦਾਨ
ਕਲਕੱਤਾ ਵਿੱਚ ਹੋਈ ਆਈ.ਸੀ.ਸੀ. ਇੱਕ ਮੀਟਿੰਗ ਦੇ ਪਿੱਛੋਂ ਇਸ ਟੂਰਨਾਮੈਂਟ ਵਿੱਚ ਖੇਡੇ ਜਾਣ ਵਾਲੇ ਮੈਦਾਨਾਂ ਦੀ ਸੂਚੀ 26 ਅਪਰੈਲ 2018 ਨੂੰ ਜਾਰੀ ਕੀਤੀ ਗਈ ਸੀ। ਲੰਡਨ ਸਟੇਡੀਅਮ ਨੂੰ ਪਹਿਲਾਂ ਇੱਕ ਸੰਭਵ ਮੈਦਾਨ ਦੇ ਤੌਰ ਤੇ ਮਨਜ਼ੂਰੀ ਮਿਲ ਗਈ ਸੀ ਅਤੇ ਜਨਵਰੀ 2017 ਵਿੱਚ ਆਈ.ਸੀ.ਸੀ. ਨੇ ਮੈਦਾਨ ਦਾ ਨਿਰੀਖਣ ਕਰਕੇ ਕਿਹਾ ਸੀ ਕਿ ਇੱਕ ਕ੍ਰਿਕਟ ਖੇਡਣ ਲਈ ਇਸਦੀ ਪਿੱਚ ਠੀਕ ਹੈ ਪਰ ਮਗਰੋਂ ਜਾਰੀ ਕੀਤੀ ਗਈ ਮੈਦਾਨਾਂ ਦੀ ਸੂਚੀ ਵਿੱਚ ਇਸਦਾ ਨਾਮ ਸ਼ਾਮਿਲ ਨਹੀਂ ਸੀ।

## ਟੀਮਾਂ
ਸਾਰੀਆਂ ਟੀਮਾਂ ਨੂੰ ਵਿਸ਼ਵ ਕੱਪ ਵਿੱਚ ਖੇਡਣ ਵਾਲੇ ਖਿਡਾਰੀਆਂ ਦੀ ਸੂਚੀ ਆਈ.ਸੀ.ਸੀ. ਨੂੰ 23 ਅਪਰੈਲ 2019 ਤੱਕ ਦੇਣੀ ਸੀ। ਸਾਰੀਆਂ ਟੀਮਾਂ ਨੂੰ ਆਪਣੇ 15 ਮੈਂਬਰੀ ਦਲ ਵਿੱਚੋਂ ਟੂਰਨਾਮੈਂਟ ਸ਼ੁਰੂ ਹੋਣ ਤੋਂ ਇੱਕ ਹਫ਼ਤਾ ਪਹਿਲਾਂ ਤੱਕ ਕੋਈ ਵੀ ਬਦਲਾਅ ਕਰਨ ਦੀ ਇਜਾਜ਼ਤ ਸੀ। ਨਿਊਜ਼ੀਲੈਂਡ ਨੇ ਸਭ ਤੋਂ ਪਹਿਲਾਂ ਆਪਣੀ ਵਿਸ਼ਵ ਕੱਪ ਟੀਮ ਦਾ ਐਲਾਨ ਕੀਤਾ ਸੀ।

## ਮੈਚ ਅਧਿਕਾਰੀ
ਅਪਰੈਲ 2019 ਵਿੱਚ ਆਈ.ਸੀ.ਸੀ. ਨੇ ਟੂਰਨਾਮੈਂਟ ਵਿੱਚ ਆਪਣੇ ਅਧਿਕਾਰੀਆਂ ਦੇ ਨਾਮ ਘੋਸ਼ਿਤ ਕੀਤੇ। ਇਅਨ ਗੂਲਡ ਨੇ ਇਹ ਐਲਾਨ ਕੀਤਾ ਕਿ ਇਸ ਟੂਰਨਾਮੈਂਟ ਦੇ ਪੂਰਾ ਹੋਣ ਤੇ ਉਹ ਅੰਪਾਇਰ ਦੇ ਤੌਰ ਤੇ ਸੰਨਿਆਸ ਲੈ ਲਵੇਗਾ।

### ਅੰਪਾਇਰ
;ਆਸਟਰੇਲੀਆ
*  ਬਰੂਸ ਔਕਸਨਫ਼ੋਰਡ
*  ਪੌਲ ਰੀਫ਼ਲ
*  ਰਾੱਡ ਟਕਰ
*  ਪੌਲ ਵਿਲਸਨ
;ਭਾਰਤ
*  ਸੁੰਦਰਮ ਰਵੀ

;ਇੰਗਲੈਂਡ
*  ਮਾਈਕਲ ਗੌਫ
*  ਇਅਨ ਗੂਲਡ
*  ਰਿਚਰਡ ਇਲਿੰਗਵਰਥ
*  ਰਿਚਰਡ ਕੈਟਲਬੋਰੋ
*  ਨਾਈਜਲ ਲੌਂਗ

;ਨਿਊਜ਼ੀਲੈਂਡ
*  ਕ੍ਰਿਸ ਗੈਫਨੀ
;ਪਾਕਿਸਤਾਨ
*  ਅਲੀਮ ਡਾਰ
;ਦੱਖਣੀ ਅਫ਼ਰੀਕਾ
*  ਮਰਾਇਸ ਇਰਾਸਮਸ

;ਸ਼੍ਰੀਲੰਕਾ
*  ਕੁਮਾਰ ਧਰਮਸੇਨਾ
*  ਰੁਚਿਰਾ ਪਲਿਆਗੁਰੁਗੇ
;ਵੈਸਟਇੰਡੀਜ਼
*  ਜੋਏਲ ਵਿਲਸਨ

### ਰੈਫ਼ਰੀ
ਆਈ.ਸੀ.ਸੀ. ਨੇ ਟੂਰਨਾਮੈਂਟ ਲਈ 6 ਮੈਚ ਰੈਫ਼ਰੀਆਂ ਦਾ ਐਲਾਨ ਵੀ ਕੀਤਾ ਸੀ। ਇਸ ਇਨਾਮ ਨੂੰ ਟੀਮਾਂ ਪ੍ਰਦਰਸ਼ਨ ਦੇ ਹਿਸਾਬ ਨਾਲ ਇਸ ਤਰ੍ਹਾਂ ਵੰਡਿਆ ਜਾਵੇਗਾ:

## ਉਦਘਾਟਨੀ ਸਮਾਰੋਹ
ਟੂਰਨਾਮੈਂਟ ਦਾ ਉਦਘਾਟਨੀ ਸਮਾਰੋਹ 29 ਮਈ, 2019 ਦੀ ਸ਼ਾਮ ਨੂੰ ਦ ਮਾਲ ਵਿਖੇ ਕਰਵਾਇਆ ਗਿਆ ਸੀ। ਐਂਡਰਿਊ ਫ਼ਲਿਨਟੌਫ਼, ਪੈਡੀ ਮਕਗਿਨੀਜ਼ ਅਤੇ ਸ਼ਿਬਾਨੀ ਡਾਂਡੇਕਰ ਨੇ ਇਸ ਸਮਾਰੋਹ ਦੀ ਮੇਜ਼ਬਾਨੀ ਕੀਤੀ ਸੀ। ਇਸ ਦੌਰਾਨ ਇੱਕ 60 ਸਕਿੰਟਾਂ ਦਾ ਮੁਕਾਬਲਾ ਵੀ ਕਰਵਾਇਆ ਗਿਆ ਜਿਸ ਵਿੱਚ 10 ਹਿੱਸਾ ਲੈਣ ਵਾਲੀਆਂ ਟੀਮਾਂ ਦੇ ਦੋ-ਦੋ ਮੈਂਬਰ ਸ਼ਾਮਿਲ ਸਨ, ਜਿਨ੍ਹਾਂ ਵਿੱਚ ਵਿਵੀਅਨ ਰਿਚਰਡਸ, ਮਹੇਲਾ ਜੈਵਰਧਨੇ, ਜੈਕੁਅਸ ਕੈਲਿਸ, ਬਰੈੱਟ ਲੀ, ਕੈਵਿਨ ਪੀਟਰਸਨ, ਅਨਿਲ ਕੁੰਬਲੇ, ਫ਼ਰਹਾਨ ਅਖ਼ਤਰ, ਮਲਾਲਾ ਯੂਸਫ਼ਜ਼ਈ, ਯੋਹਾਨ ਬਲੇਕ, ਦਮਾਯੰਤੀ ਧਰਸ਼ਾ, ਅਜ਼ਰ ਅਲੀ, ਅਬਦੁਰ ਰੱਜ਼ਾਕ, ਜੇਮਸ ਫ਼ਰੈਂਕਲਿਨ, ਸਟੀਵਨ ਪੀਏਨਾਰ, ਕ੍ਰਿਸ ਹਿਊ ਅਤੇ ਪੈਟ ਕੈਸ਼ ਸ਼ਾਮਿਲ ਸਨ ਜਦਕਿ ਡੇਵਿਡ ਬੂਨ ਨੇ ਇਸ ਖੇਡ ਦੀ ਅੰਪਾਇਰਿੰਗ ਕੀਤੀ ਸੀ। ਇੰਗਲੈਂਡ ਨੇ ਇਸ ਖੇਡ ਨੂੰ 70 ਅੰਕਾਂ ਨਾਲ ਜਿੱਤਿਆ ਜਦਕਿ ਆਸਟਰੇਲੀਆ 69 ਅੰਕਾਂ ਦੇ ਨਾਲ ਦੂਜੇ ਸਥਾਨ ਤੇ ਰਹੀ।

ਮਾਈਕਲ ਕਲਾਰਕ, ਜਿਹੜਾ ਕਿ ਪਿਛਲੀ ਵਿਸ਼ਵ ਕੱਪ ਜੇਤੂੁ ਟੀਮ ਦਾ ਕਪਤਾਨ ਸੀ, ਨੇ ਗਰੀਮ ਸਵਾਨ ਦੇ ਨਾਲ ਵਿਸ਼ਵ ਕੱਪ ਟਰਾਫ਼ੀ ਨੂੰ ਸਟੇਜ ਉੱਪਰ ਪੇਸ਼ ਕੀਤਾ।

ਇਸ ਸਮਾਰੋਹ ਦਾ ਅੰਤ ਦਫ਼ਤਰੀ ਵਿਸ਼ਵ ਕੱਪ ਗੀਤ ਨਾਲ ਖ਼ਤਮ ਹੋਇਆ।

## ਵਾਰਮ-ਅੱਪ ਮੈਚ
ਦਸ ਗੈਰ-ਓਡੀਆਈ ਵਾਰਮ-ਮੈਚ 24 ਤੋਂ 28 ਮਈ 2019 ਤੱਕ ਖੇਡੇ ਗਏ।

----

----

----

----

----

----

----

----

----

## ਗਰੁੱਪ ਸਟੇਜ
ਇਸ ਟੂਰਨਾਮੈਂਟ ਵਿੱਚ ਗਰੁੱਪ ਸਟੇਜ ਜਾਂ ਪਹਿਲਾ ਪੜਾਅ ਰਾਊਂਡ-ਰੌਬਿਨ ਹੈ, ਜਿਸ ਨਾਲ ਸਾਰੀਆਂ ਟੀਮਾਂ ਨੂੰ ਇੱਕ ਗਰੁੱਪ ਵਿੱਚ ਰਹਿ ਕੇ ਦੂਜੀਆਂ ਸਾਰੀਆਂ 9 ਟੀਮਾਂ ਵਿਰੁੱਧ ਇੱਕ-ਇੱਕ ਮੈਚ ਖੇਡਣਾ ਹੋਵੇਗਾ। ਪਹਿਲੇ ਪੜਾਅ ਵਿੱਚ 45 ਮੈਚ ਖੇਡੇ ਜਾਣਗੇ ਅਤੇ ਹਰੇਕ ਟੀਮ 9 ਮੈਚ ਖੇਡੇਗੀ। ਸਭ ਤੋਂ ਵਧੀਆ ਪ੍ਰਦਰਸ਼ਨ ਕਰਨ ਵਾਲੀਆਂ 4 ਟੀਮਾਂ ਨੂੰ ਅੰਕ-ਤਾਲਿਕਾ ਦੇ ਹਿਸਾਬ ਨਾਲ ਨਾੱਕ-ਆਊਟ ਸੈਮੀਫਾਈਨਲਾਂ ਵਿੱਚ ਥਾਂ ਮਿਲੇਗੀ। ਅਜਿਹਾ ਫਾਰਮੈਟ 1992 ਕ੍ਰਿਕਟ ਵਿਸ਼ਵ ਕੱਪ ਵਿੱਚ ਵੀ ਵਰਤਿਆ ਗਿਆ ਸੀ, ਹਾਲਾਂਕਿ ਉਸ ਵਿੱਚ 10 ਦੀ ਬਜਾਏ 9 ਟੀਮਾਂ ਸ਼ਾਮਿਲ ਸਨ।

### ਅੰਕ ਸੂਚੀ
### ਟੂਰਨਾਮੈਂਟ ਪ੍ਰਗਤੀ
### ਮੈਚਾਂ ਦਾ ਸਮਾਂ, ਤਰੀਕ ਅਤੇ ਨਤੀਜਾ
## ਨਾੱਕਆਊਟ ਪੜਾਅ
ਨਾੱਕਆਊਟ ਪੜਾਅ ਵਿੱਚ ਦੋ ਸੈਮੀਫ਼ਾਈਨਲ ਖੇਡੇ ਗਏ, ਅਤੇ ਇਨ੍ਹਾਂ ਮੈਚਾਂ ਦੇ ਜੇਤੂਆਂ ਨੇ ਲੌਰਡਸ ਵਿਖੇ ਫ਼ਾਈਨਲ ਮੈਚ ਖੇਡਿਆ। 25 ਅਪਰੈਲ 2018 ਨੂੰ ਦੱਸਿਆ ਗਿਆ ਸੀ ਕਿ ਇਹ ਦੋਵੇਂ ਮੈਚ ਓਲਡ ਟ੍ਰੈਫ਼ਰਡ ਅਤੇ ਐਜਬੈਸਟਨ ਵਿਖੇ ਖੇਡੇ ਜਾਣਗੇ, ਅਤੇ ਮੀਂਹ ਪੈਣ ਦੀ ਹਾਲਤ ਵਿੱਚ ਦੋਵਾਂ ਮੈਚਾਂ ਲਈ ਇੱਕ-ਇੱਕ ਦਿਨ ਰਾਖਵਾਂ ਰੱਖਿਆ ਗਿਆ ਹੈ। ਆਸਟਰੇਲੀਆ ਨੇ ਲੌਰਡਸ ਵਿਖੇ ਇੰਗਲੈਂਡ ਨੂੰ ਹਰਾ ਕੇ, ਭਾਰਤ ਨੇ ਐਜਬੈਸਟਨ ਵਿਖੇ ਬੰਗਲਾਦੇਸ਼ ਨੂੰ ਹਰਾ ਕੇ ਅਤੇ ਇੰਗਲੈਂਡ ਨੇ ਰਿਵਰਸਾਈਡ ਵਿਖੇ ਨਿਊਜ਼ੀਲੈਂਡ ਨੂੰ ਹਰਾ ਕੇ ਸੈਮੀਫ਼ਾਈਨਲ ਵਿੱਚ ਪ੍ਰਵੇਸ਼ ਕੀਤਾ। ਨਿਊਜ਼ੀਲੈਂਡ ਅਤੇ ਪਾਕਿਸਤਾਨ ਦੋਵਾਂ ਦੇ ਆਪਣੇ ਲੀਗ ਮੈਚ ਪੂਰੇ ਹੋਣ ਤੇ 11 ਅੰਕ ਸਨ, ਪਰ ਨਿਊਜ਼ੀਲੈਂਡ ਆਪਣੀ ਵਧੀਆ ਨੈਟ-ਰਨ-ਰੇਟ ਕਰਕੇ ਸੈਮੀਫ਼ਾਈਨਲ ਵਿੱਚ ਪਹੁੰਚਿਆ।

ਪਹਿਲਾ ਸੈਮੀਫ਼ਾਈਨਲ ਭਾਰਤ ਅਤੇ ਨਿਊਜ਼ੀਲੈਂਡ ਦਰਮਿਆਨ ਓਲਡ ਟ੍ਰੈਫ਼ਰਡ ਵਿਖੇ ਖੇਡਿਆ ਗਿਆ ਜਦਕਿ ਦੂਜਾ ਸੈਮੀਫ਼ਾਈਨਲ ਆਸਟਰੇਲੀਆ ਅਤੇ ਇੰਗਲੈਂਡ ਵਿਚਕਾਰ ਐਜਬੈਸਟਨ ਵਿਖੇ ਖੇਡਿਆ ਗਿਆ। ਜੇਕਰ ਮੈਚ ਦੌਰਾਨ ਮੀਂਹ ਪੈਣ ਕਰਕੇ ਰੁਕਾਵਟ ਆ ਜਾਵੇ ਤਾਂ ਉਹ ਮੈਚ ਅਗਲੇ ਦਿਨ ਉੱਥੋਂ ਹੀ ਖੇਡਿਆ ਜਾਵੇਗਾ ਜਦੋਂ ਇਹ ਰੁਕਿਆ ਸੀ। ਜੇਕਰ ਮੈਚ ਟਾਈ ਹੁੰਦਾ ਹੈ ਤਾਂ ਜੇਤੂ ਦਾ ਫ਼ੈਸਲਾ ਕਰਨ ਲਈ ਦੋਵਾਂ ਟੀਮਾਂ ਨੂੰ ਇੱਕ-ਇੱਕ ਸੂਪਰ ਓਵਰ ਖੇਡਣਾ ਹੋਵੇਗਾ। ਪਰ ਜੇਕਰ ਦੂਜੇ ਦਿਨ ਵੀ ਖੇਡ ਸ਼ੁਰੂ ਨਾ ਹੋ ਸਕੇ ਤਾਂ ਗਰੁੱਪ ਪੜਾਅ ਵਿੱਚ ਵੱਧ ਅੰਕਾਂ ਵਾਲੀ ਜਾਂ ਉੱਪਰ ਰਹਿਣ ਵਾਲੀ ਟੀਮ ਨੂੰ ਅੱਗੇ ਜਾਣ ਦਾ ਮੌਕਾ ਮਿਲੇਗਾ।

ਭਾਰਤ ਅਤੇ ਨਿਊਜ਼ੀਲੈਂਡ ਦਰਮਿਆਨ ਪਹਿਲੇ ਸੈਮੀ-ਫ਼ਾਈਨਲ ਵਿੱਚ ਪਹਿਲੇ ਦਿਨ ਪਹਿਲੇ ਪਾਰੀ ਦੇ 47ਵੇਂ ਓਵਰ ਵਿੱਚ ਮੀਂਹ ਪੈਣਾ ਸ਼ੁਰੂ ਹੋ ਗਿਆ ਸੀ ਜਿਸ ਕਰਕੇ ਮੈਚ ਨੂੰ ਅਗਲੇ ਦਿਨ 10 ਜੁਲਾਈ ਨੂੰ ਮੁਲਤਵੀ ਕਰ ਦਿੱਤਾ ਗਿਆ। ਨਿਊਜ਼ੀਲੈਂਡ ਨੇ ਅਗਲੇ ਦਿਨ ਭਾਰਤ ਨੂੰ 18 ਦੌੜਾਂ ਨਾਲ ਹਰਾ ਕੇ ਵਿਸ਼ਵ ਕੱਪ ਦੇ ਸੈਮੀਫ਼ਾਈਨਲ ਵਿੱਚ ਪ੍ਰਵੇਸ਼ ਕੀਤਾ।

### ਸੈਮੀਫ਼ਾਈਨਲ
### ਫ਼ਾਈਨਲ
## ਹਵਾਲੇ
ਸ਼੍ਰੇਣੀ:2019 ਕ੍ਰਿਕਟ ਵਿਸ਼ਵ ਕੱਪ
ਸ਼੍ਰੇਣੀ:ਕ੍ਰਿਕਟ ਵਿਸ਼ਵ ਕੱਪ ਟੂਰਨਾਮੈਂਟ
ਸ਼੍ਰੇਣੀ:2019 ਵਿੱਚ ਕ੍ਰਿਕਟ